CELEX: 32013R0737
Language: ro
Date: 2013-07-30 00:00:00
Title: Regulamentul de punere în aplicare (UE) nr. 737/2013 al Comisiei din 30 iulie 2013 de modificare a Regulamentului (CE) nr. 501/2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe

31.7.2013   
            
            
               RO
            
            
               Jurnalul Oficial al Uniunii Europene
            
            
               L 204/26
            
         REGULAMENTUL DE PUNERE ÎN APLICARE (UE) NR. 737/2013 AL COMISIEI
   din 30 iulie 2013
   de modificare a Regulamentului (CE) nr. 501/2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terțe (1), în special articolele 4, 5 și 15,
   întrucât:
   
               (1)
            
            
               Regulamentul (CE) nr. 501/2008 al Comisiei (2) stabilește reguli pentru elaborarea, selecția, implementarea, finanțarea și verificarea acțiunilor de informare și promovare prevăzute în Regulamentul (CE) nr. 3/2008.
            
         
               (2)
            
            
               Lista temelor și a produselor care pot face obiectul acțiunilor pe piața internă, în conformitate cu articolul 3 alineatul (1) din Regulamentul (CE) nr. 3/2008, este prevăzută în partea A din anexa I la Regulamentul (CE) nr. 501/2008 și lista produselor care pot face obiectul unor acțiuni de promovare în țări terțe, în conformitate cu articolul 3 alineatul (2) din Regulamentul (CE) nr. 3/2008, este prevăzută în partea A din anexa II la Regulamentul (CE) nr. 501/2008. Listele respective trebuie să fie revizuite din doi în doi ani.
            
         
               (3)
            
            
               Orientările menționate la articolul 5 alineatul (1) din Regulamentul (CE) nr. 3/2008 sunt stabilite în partea B din anexa I la Regulamentul (CE) nr. 501/2008.
            
         
               (4)
            
            
               Ținând cont de criza din sectorul cărnii de oaie și în vederea creșterii gradului de informare în ceea ce privește carnea de oaie, producția și consumul său, organizațiile profesionale și interprofesionale din sector ar trebui să poată beneficia de cofinanțare din partea Uniunii pentru programele de informare și de promovare a cărnii de oaie provenind din Uniune, ca produs generic.
            
         
               (5)
            
            
               Mențiunile de calitate facultative, introduse prin Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (3), constituie al doilea nivel al sistemelor de calitate care aduc valoare adăugată. Acestea pot fi comunicate pe piața internă și se referă la caracteristici orizontale specifice cu privire la una sau mai multe categorii de produse, metode de producție sau caracteristici de prelucrare care se aplică în zone specifice. Pentru ca programele de promovare să poată fi disponibile pe piața internă pentru toate sistemele de calitate actuale, produsele reglementate de sistemul privind mențiunile de calitate facultative ar trebui incluse ca produse eligibile, alături de produsele reglementate de sistemele privind denumirile de origine protejate (DOP), indicațiile geografice protejate (IGP) sau specialitățile tradiționale garantate (STG).
            
         
               (6)
            
            
               Argumentele care au motivat includerea în listă a cărnii de pasăre nu mai sunt valabile, dat fiind că a trecut suficient timp de la criza gripei aviare pentru a restabili încrederea consumatorilor. Prin urmare, trimiterile la carnea de pasăre ar trebui să fie eliminate.
            
         
               (7)
            
            
               Atunci când se selectează țările terțe pentru a fi incluse în partea B din anexa II la Regulamentul (CE) nr. 501/2008, trebuie să se țină seama de piețele țărilor terțe în care există o cerere reală sau potențială. Având în vedere creșterea constantă a consumului, potențialul produselor agricole ale Uniunii și interesul pe care îl suscită, precum și extinderea programelor și proiectelor de cooperare ale Uniunii, noi țări și regiuni ar trebui considerate drept piețe eligibile pentru programele de promovare.
            
         
               (8)
            
            
               În contextul aderării Croației la Uniunea Europeană la 1 iulie 2013, această țară ar trebui eliminată din lista țărilor terțe eligibile.
            
         
               (9)
            
            
               Prin urmare, Regulamentul (CE) nr. 501/2008 ar trebui modificat în consecință.
            
         
               (10)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Anexele I, II și III la Regulamentul (CE) nr. 501/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 3, 5.1.2008, p. 1.
   
      (2)  JO L 147, 6.6.2008, p. 3.
   
      (3)  JO L 343, 14.12.2012, p. 1.
   
      ANEXĂ
      Anexele I, II și III la Regulamentul (CE) nr. 501/2008 se modifică după cum urmează:
      
                  (1)
               
               
                  Anexa I se modifică după cum urmează:
                  
                              (a)
                           
                           
                              Partea A. „Lista temelor și a produselor” se modifică după cum urmează:
                              
                                          (i)
                                       
                                       
                                          a treisprezecea liniuță se înlocuiește cu următorul text:
                                          
                                                      „—
                                                   
                                                   
                                                      produse reglementate de sistemele privind denumirile de origine protejate (DOP), indicațiile geografice protejate (IGP), specialitățile tradiționale garantate (STG) sau mențiunile de calitate facultative, în conformitate cu Regulamentul (UE) nr. 1151/2012 al Parlamentului European și al Consiliului (1)
                                                      
                                                   
                                                
                                             (1)  JO L 343, 14.12.2012, p. 1.”"
						
                                       
                                    
                                          (ii)
                                       
                                       
                                          a cincisprezecea liniuță se elimină
                                       
                                    
                                          (iii)
                                       
                                       
                                          se adaugă următoarea liniuță:
                                          
                                                      „—
                                                   
                                                   
                                                      carne de oaie”
                                                   
                                                
                                    
                        
                              (b)
                           
                           
                              Partea B. „Linii directoare” se modifică după cum urmează:
                              
                                          (i)
                                       
                                       
                                          în liniile directoare pentru „CARNE PROASPĂTĂ, REFRIGERATĂ SAU CONGELATĂ, PRODUSĂ CONFORM UNOR STANDARDE DE CALITATE LA NIVEL COMUNITAR SAU NAȚIONAL”, la punctul 2, „Obiective”, cuvintele „DOP/IGP/STG și agricultura ecologică” se înlocuiesc cu cuvintele „DOP/IGP/STG, mențiunile de calitate facultative și agricultura ecologică”
                                       
                                    
                                          (ii)
                                       
                                       
                                          liniile directoare pentru „PRODUSE CARE POARTĂ O DENUMIRE DE ORIGINE PROTEJATĂ (DOP), O INDICAȚIE GEOGRAFICĂ PROTEJATĂ (IGP) SAU SUNT RECUNOSCUTE CA SPECIALITATE TRADIȚIONALĂ GARANTATĂ (STG)” sunt înlocuite cu următorul text:
                                          „PRODUSE REGLEMENTATE DE SISTEMELE PRIVIND DENUMIRILE DE ORIGINE PROTEJATE (DOP), INDICAȚIILE GEOGRAFICE PROTEJATE (IGP), SPECIALITĂȚILE TRADIȚIONALE GARANTATE (STG) SAU MENȚIUNILE DE CALITATE FACULTATIVE, ÎN CONFORMITATE CU REGULAMENTUL (UE) NR. 1151/2012
                                          1.   Analiza globală a situației
                                          
                                          Sistemul Uniunii de protecție a denumirilor produselor prevăzut în Regulamentul (UE) nr. 1151/2012 constituie o prioritate în cadrul punerii în aplicare a secțiunii „calitate” a politicii agricole comune. Prin urmare, este necesar să se continue eforturile de organizare a unor campanii prin care să se facă cunoscute denumirile, produsele purtând denumiri protejate și mențiuni de calitate facultative tuturor părților care ar putea fi implicate în lanțul de producție, preparare, comercializare și consum al acestor produse.
                                          2.   Obiective
                                          
                                          Campaniile de informare și promovare nu trebuie să se limiteze la o singură denumire sau la un număr limitat de denumiri de produse, ci trebuie să se refere la grupe de denumiri, fie pentru anumite categorii de produse, fie pentru produse originare dintr-una sau mai multe regiuni sau dintr-unul sau mai multe state membre.
                                          Aceste campanii trebuie să vizeze:
                                          
                                                      —
                                                   
                                                   
                                                      furnizarea de informații exhaustive cu privire la conținutul și funcționarea acestor sisteme și caracterul lor specific Uniunii și, în special, cu privire la efectele lor asupra valorii comerciale a produselor cu denumiri protejate sau mențiuni de calitate facultative care, după înregistrare, beneficiază de protecția acordată de aceste sisteme;
                                                   
                                                
                                                      —
                                                   
                                                   
                                                      o mai bună cunoaștere a simbolurilor Uniunii pentru produsele reglementate de sistemele privind DOP/IGP/STG sau mențiunile de calitate facultative de către consumatori, distribuitori și profesioniștii din sectorul alimentației;
                                                   
                                                
                                                      —
                                                   
                                                   
                                                      încurajarea grupurilor de producători și procesatori care nu beneficiază încă de aceste sisteme să înregistreze denumirile produselor care satisfac condițiile de bază și să aplice mențiunile de calitate facultative;
                                                   
                                                
                                                      —
                                                   
                                                   
                                                      încurajarea producătorilor și procesatorilor din regiunile vizate, care nu beneficiază încă de aceste sisteme, să participe la producția produselor cu denumiri înregistrate prin respectarea caietelor de sarcini aprobate și a cerințelor în materie de control stabilite pentru diferitele denumiri protejate;
                                                   
                                                
                                                      —
                                                   
                                                   
                                                      stimularea cererii pentru produsele în cauză prin informarea consumatorilor și a distribuitorilor cu privire la existența, semnificația și avantajele acestor sisteme, precum și cu privire la logouri, criteriile de atribuire a denumirilor, controalele și verificările relevante și sistemul de trasabilitate.
                                                   
                                                3.   Grupuri-țintă
                                          
                                          
                                                      —
                                                   
                                                   
                                                      producători și procesatori
                                                   
                                                
                                                      —
                                                   
                                                   
                                                      distribuitori (supermarketuri, angrosiști, comercianți cu amănuntul, distribuitori catering, cantine, restaurante)
                                                   
                                                
                                                      —
                                                   
                                                   
                                                      consumatori și asociații de consumatori
                                                   
                                                
                                                      —
                                                   
                                                   
                                                      formatori de opinie
                                                   
                                                4.   Mesaje principale
                                          
                                          
                                                      —
                                                   
                                                   
                                                      produsele cu denumiri protejate prezintă caracteristici specifice legate de originea lor geografică. în ceea ce privește produsele care beneficiază de DOP, calitatea sau caracteristicile produsului trebuie să fie în principal sau exclusiv legate de mediul geografic specific (cu factorii săi naturali și umani implicați în mod inerent). în ceea ce privește produsele care beneficiază de IGP, acestea prezintă o calitate sau o reputație specifică care poate fi atribuită originii geografice; legătura geografică trebuie, prin urmare, să fie stabilită în cel puțin una dintre etapele de producție, procesare sau preparare
                                                   
                                                
                                                      —
                                                   
                                                   
                                                      produsele care beneficiază de STG prezintă caracteristici specifice legate de particularitatea metodelor tradiționale de producție sau de utilizarea de materii prime tradiționale
                                                   
                                                
                                                      —
                                                   
                                                   
                                                      simbolurile Uniunii pentru DOP, IGP și STG sunt simboluri înțelese peste tot în Uniune ca desemnând produse ce îndeplinesc condiții de producție specifice legate de originea lor geografică sau de tradiția lor și care fac obiectul unor controale
                                                   
                                                
                                                      —
                                                   
                                                   
                                                      mențiunile de calitate facultative se referă la o caracteristică a uneia sau mai multor categorii de produse sau la o particularitate legată de producția agricolă sau de prelucrare care se aplică în anumite zone
                                                   
                                                
                                                      —
                                                   
                                                   
                                                      utilizarea mențiunii de calitate facultative adaugă o valoare suplimentară produsului în comparație cu produsele de tip similar
                                                   
                                                
                                                      —
                                                   
                                                   
                                                      mențiunile de calitate facultative au o dimensiune specifică Uniunii
                                                   
                                                
                                                      —
                                                   
                                                   
                                                      prezentarea unor produse care beneficiază de DOP, IGP, STG sau de mențiuni de calitate facultative, pentru a demonstra posibilitatea dezvoltării comerciale cu succes a produselor ale căror denumiri sunt înregistrate în sistemele de protecție
                                                   
                                                
                                                      —
                                                   
                                                   
                                                      aceste sisteme de protecție susțin patrimoniul cultural al Uniunii, diversitatea producției agricole precum și menținerea peisajului rural.
                                                   
                                                5.   Instrumente principale
                                          
                                          
                                                      —
                                                   
                                                   
                                                      internet și alte mijloace electronice
                                                   
                                                
                                                      —
                                                   
                                                   
                                                      relații publice cu mass-media (presă specializată, pentru femei, cu specific culinar)
                                                   
                                                
                                                      —
                                                   
                                                   
                                                      contacte cu asociațiile de consumatori
                                                   
                                                
                                                      —
                                                   
                                                   
                                                      informare și demonstrații la punctele de vânzare
                                                   
                                                
                                                      —
                                                   
                                                   
                                                      media audiovizuală (spoturi televizate specifice etc.)
                                                   
                                                
                                                      —
                                                   
                                                   
                                                      materiale tipărite (pliante, broșuri etc.)
                                                   
                                                
                                                      —
                                                   
                                                   
                                                      participare la târguri și saloane comerciale
                                                   
                                                
                                                      —
                                                   
                                                   
                                                      seminarii și acțiuni de informare și instruire privind funcționarea sistemelor Uniunii privind DOP, IGP, STG sau mențiunile de calitate facultative
                                                   
                                                6.   Durata și amploarea programelor
                                          
                                          De la douăsprezece la treizeci și șase de luni, acordându-se prioritate programelor multianuale care stabilesc obiective clare și o strategie pentru fiecare etapă.”
                                       
                                    
                                          (iii)
                                       
                                       
                                          Liniile directoare pentru „CARNEA DE PASĂRE” se elimină
                                       
                                    
                                          (iv)
                                       
                                       
                                          Se adaugă următoarele noi linii directoare privind „CARNEA DE OAIE”:
                                          „CARNE DE OAIE
                                          1.   Analiza globală a situației
                                          
                                          Sectorul cărnii de oaie este foarte fragil și se confruntă cu o perioadă de criză: producția, consumul și prețurile cărnii de oaie sunt în scădere, în timp ce costurile (datorate introducerii sistemului de identificare electronică, prețurilor furajelor, producției tradiționale precum transhumanța) sunt în creștere. În plus, oferta de carne de oaie din țările terțe a crescut. Având în vedere scăderea rentabilității, mulți producători sunt obligați să renunțe la producție, ceea ce poate avea consecințe negative asupra diversității cărnii în Uniune și poate accentua exodul rural. Carnea de oaie reprezintă o parte importantă a patrimoniului culinar al Uniunii și producția sa joacă în fapt un rol special, mai ales în zonele în care condițiile de creștere a animalelor sunt dificile, în ceea ce privește conservarea peisajului și impactul socio-economic.
                                          2.   Obiective
                                          
                                          
                                                      —
                                                   
                                                   
                                                      creșterea gradului de informare a grupurilor-țintă cu privire la calitatea și condițiile de producție durabilă a cărnii de oaie și cu privire la rolul special pe care aceasta îl joacă în patrimoniul culinar al Uniunii
                                                   
                                                
                                                      —
                                                   
                                                   
                                                      creșterea consumului de carne de oaie
                                                   
                                                3.   Grupuri-țintă
                                          
                                          
                                                      —
                                                   
                                                   
                                                      producători și procesatori
                                                   
                                                
                                                      —
                                                   
                                                   
                                                      distribuitori (supermarketuri, angrosiști, comercianți cu amănuntul, distribuitori catering, cantine, restaurante)
                                                   
                                                
                                                      —
                                                   
                                                   
                                                      consumatori (în special tinerii cu vârste între 18 și 40 de ani) și asociațiile de consumatori
                                                   
                                                
                                                      —
                                                   
                                                   
                                                      liderii de opinie, jurnaliști, experți în gastronomie
                                                   
                                                4.   Mesaje principale
                                          
                                          
                                                      —
                                                   
                                                   
                                                      metode de producție care protejează mediul și tradiționale
                                                   
                                                
                                                      —
                                                   
                                                   
                                                      trasabilitate (identificarea electronică)
                                                   
                                                
                                                      —
                                                   
                                                   
                                                      etichetarea cărnii permite consumatorului să identifice originea și caracteristicile produselor
                                                   
                                                
                                                      —
                                                   
                                                   
                                                      informarea consumatorului cu privire la diversitatea și calitățile organoleptice și nutriționale ale cărnii de oaie;
                                                   
                                                
                                                      —
                                                   
                                                   
                                                      sfaturi de utilizare, rețete
                                                   
                                                
                                                      —
                                                   
                                                   
                                                      campaniile de informare și promovare sunt limitate la produsele originare din Uniune
                                                   
                                                5.   Instrumente principale
                                          
                                          
                                                      —
                                                   
                                                   
                                                      internet și alte mijloace electronice
                                                   
                                                
                                                      —
                                                   
                                                   
                                                      promovarea la punctele de vânzare (degustare, rețete, difuzarea de informații)
                                                   
                                                
                                                      —
                                                   
                                                   
                                                      relații cu presa și relații publice (evenimente, participare la târguri etc.)
                                                   
                                                
                                                      —
                                                   
                                                   
                                                      publicitate (sau editoriale publicitare) în presă
                                                   
                                                
                                                      —
                                                   
                                                   
                                                      media audiovizuală (televiziune și radio)
                                                   
                                                
                                                      —
                                                   
                                                   
                                                      participare la târguri
                                                   
                                                
                                                      —
                                                   
                                                   
                                                      alte instrumente
                                                   
                                                6.   Durata și amploarea programelor
                                          
                                          De la douăsprezece la treizeci și șase de luni, acordându-se prioritate programelor multianuale care stabilesc obiective clare și o strategie pentru fiecare etapă și sunt organizate de două sau mai multe state membre și puse în aplicare în cel puțin două noi piețe.”
                                       
                                    
                        
            
                  (2)
               
               
                  Anexa II se modifică după cum urmează:
                  
                              (a)
                           
                           
                              Partea A. „LISTA PRODUSELOR CARE POT FACE OBIECTUL UNOR ACȚIUNI DE PROMOVARE” se modifică după cum urmează:
                              
                                          (i)
                                       
                                       
                                          a unsprezecea liniuță se înlocuiește cu următorul text:
                                          
                                                      „—
                                                   
                                                   
                                                      produse reglementate de sistemele privind denumirile de origine protejate (DOP), indicațiile geografice protejate (IGP) sau specialitățile tradiționale garantate (STG), în conformitate cu Regulamentul (UE) nr. din 1151/2012”
                                                   
                                                
                                    
                                          (ii)
                                       
                                       
                                          se adaugă următoarea liniuță:
                                          
                                                      „—
                                                   
                                                   
                                                      carne de oaie”
                                                   
                                                
                                    
                        
                              (b)
                           
                           
                              Partea B. „LISTA PIEȚELOR TERȚE UNDE POT FI REALIZATE ACȚIUNI DE PROMOVARE” se modifică după cum urmează:
                              
                                          (i)
                                       
                                       
                                          Secțiunea A. „Țări” se modifică după cum urmează:
                                          
                                                      —
                                                   
                                                   
                                                      liniuțele pentru Africa de Sud și Croația se elimină
                                                   
                                                
                                                      —
                                                   
                                                   
                                                      se adaugă următoarele liniuțe:
                                                      
                                                                  „—
                                                               
                                                               
                                                                  Albania
                                                               
                                                            
                                                                  —
                                                               
                                                               
                                                                  Armenia
                                                               
                                                            
                                                                  —
                                                               
                                                               
                                                                  Azerbaidjan
                                                               
                                                            
                                                                  —
                                                               
                                                               
                                                                  Belarus
                                                               
                                                            
                                                                  —
                                                               
                                                               
                                                                  Georgia
                                                               
                                                            
                                                                  —
                                                               
                                                               
                                                                  Kazahstan
                                                               
                                                            
                                                                  —
                                                               
                                                               
                                                                  Moldova
                                                               
                                                            
                                                                  —
                                                               
                                                               
                                                                  Uzbekistan”
                                                               
                                                            
                                                
                                    
                                          (ii)
                                       
                                       
                                          Secțiunea B. „Zone geografice” se modifică după cum urmează:
                                          
                                                      —
                                                   
                                                   
                                                      liniuța pentru Africa de Nord se elimină
                                                   
                                                
                                                      —
                                                   
                                                   
                                                      se adaugă următoarea liniuță:
                                                      
                                                                  „—
                                                               
                                                               
                                                                  Africa”
                                                               
                                                            
                                                
                                    
                        
            
                  (3)
               
               
                  Anexa III se modifică după cum urmează:
                  
                              (a)
                           
                           
                              punctul 12 se înlocuiește cu următorul text:
                              
                                          „12.
                                       
                                       
                                          Produse reglementate de sistemele privind denumirile de origine protejate (DOP), indicațiile geografice protejate (IGP), specialitățile tradiționale garantate (STG) sau mențiunile de calitate facultative, în conformitate cu Regulamentul (UE) nr. din 1151/2012: 3 milioane EUR”
                                       
                                    
                        
                              (b)
                           
                           
                              punctul 15 se elimină
                           
                        
                              (c)
                           
                           
                              se adaugă următorul punct 16:
                              
                                          „16.
                                       
                                       
                                          Carne de oaie: p.m.”